તાલુકાનાં કાલસારી ગામની સીમમાં કાંતીભાઇ હરિભાઇ ભાલીયાનાં ખેતરમાં આવેલા ૩૫ થી ૪૦ ફૂટ ઉંડા કુવામાં ગત રાત્રિનાં સમયે દીપડીનું ત્રણ માસનું બચ્ચું ખાબકી ગયું હતું. આજે સવારે કાંતીભાઇ તેમનાં મજુરો સાથે બાજરાનાં વાવેતરની કાપણી કરી રહયાં હતા ત્યારે કુવામાંથી વન્યપ્રાણીનો અવાજ સાંભળવા મળતાં વન વિભાગને જાણ કરતા એસીએફ ઠુમર અને આરએફઓ જાડેજા સ્ટાફ સાથે ઘટના સ્થળે દોડી ગયા હતા અને મદદ માટે સાસણની રેસ્કયુટીમને પણ બોલાવી લીધી હતી. ત્યારબાદ બચ્ચાને સહિ સલામત કુવામાંથી બહાર કાઢી તેની માતા સાથે મિલન થઇ જાય તે માટે આજ સ્થળે મુકત કરી દેવાયું હતું.